CELEX: 62013CN0567
Language: da
Date: 2013-11-05 00:00:00
Title: Sag C-567/13: Anmodning om præjudiciel afgørelse indgivet af Fővárosi Törvényszék (Ungarn) den 5. november 2013 — Nóra Baczó og János István Vizsnyiczai mod Raiffeisen Bank Zrt.

8.3.2014   
            
            
               DA
            
            
               Den Europæiske Unions Tidende
            
            
               C 71/2
            
         
      Anmodning om præjudiciel afgørelse indgivet af Fővárosi Törvényszék (Ungarn) den 5. november 2013 — Nóra Baczó og János István Vizsnyiczai mod Raiffeisen Bank Zrt.
      (Sag C-567/13)
      (2014/C 71/02)
      Processprog: ungarsk
      
         Den forelæggende ret
      
      Fővárosi Törvényszék
      
         Parter i hovedsagen
      
      
         Sagsøger: Nóra Baczó og János István Vizsnyiczai
      
         Sagsøgt: Raiffeisen Bank Zrt.
      
         Præjudicielle spørgsmål
      
      
                  1)
               
               
                  Skal en retslig procedure anses for at være til skade for forbrugeren, når denne som sagsøger i et søgsmål for en lokal ret har nedlagt påstand om fastslåelse en kontrakts ugyldighed (de almindelige forretningsbetingelser), men ikke også kan nedlægge påstand om, at et vilkår i den kontrakt, der er genstand for tvisten, skal erklæres for urimeligt, uden at dette bevirker, at en anden ret er kompetent, i dette tilfælde provinsretten (törvényszék)? I et af den anden kontraherende part anlagt søgsmål kan forbrugeren således godt gøre et urimeligt kontraktvilkår gældende (1) ved den lokale ret, og en henvisning til provinsretten vil bebyrde forbrugeren i form af højere retsafgifter.
               
            
                  2)
               
               
                  Ville der blive rettet op på denne situation, hvis forbrugeren i den retssag, som denne har anlagt ved den lokale ret med påstand om fastslåelse af en kontrakts ugyldighed, ligeledes havde mulighed for at påberåbe sig visse urimelige vilkår heri, uden at dette indebar, at den lokale ret blev frataget sin kompetence?
               
            
         (1)  Rådets direktiv 93/13/EØF af 5.4.1993 om urimelige kontraktvilkår i forbrugeraftaler (EFT L 95, s. 29).